**ENERGIA NUCLEARĂ**

**PRO sau CONTRA ?**

Prezentatorul TV : Bună seara şi bine v-am regăsit la emisiunea “ Tu şi mediul înconjurător “ . Astăzi vom discuta despre un subiect foarte interesant, şi anume energia nucleară. Vom avea un invitat special, care se numeşte Ion Ivănescu. Menţionăm că acesta este un fizician nuclearist foarte renumit in ţara noastră. Domnule Ivănescu, ce ne puteţi spune despre acest subiect ?

Ion Ivănescu : În primul rând doresc să vă mulţumesc pentru invitaţia facută. Sunt foarte onorat să mă aflu alături de dumneavoastră în această seară. Cu privire la acest subiect ar fi multe de spus,dar voi încerca să fiu concis. În primul rând, trebuie să spunem că energia nucleară a debutat cu descoperirea radiaţiilor ionizate,care la început erau doar curiozităţi de laborator,cunoscute numai câtorva iniţiaţi. Descoperirea radioactivităţii artificiale şi apoi aceea a fisiunii uraniului, în deceniul al patrulea al acestui secol, au dat un puternic imbold cercetărilor de fizică nucleară.

Prezentatorul TV : Ne puteţi spune cum anume se obţine energia nucleară ?

Ion Ivănescu: Fuziunea stă la baza obţinerii energiei nucleare. Acest proces constă în absorbirea unui neutron de către un nucleu atomic de dimensiuni mari cum este cel de uraniu, care va deveni astfel instabil. El se va sparge în mai multe fragmente, cu degajare mare de energie termică, ceea ce accelerează puternic fragmentele rezultate, care ating viteze foarte mari. Datorită vitezei lor mari, aceste fragmente, în urma fisiunii pot pătrunde, la rândul lor în alţi atomi, unde provoacă alte fisiuni. În 1990 existau 435 de centrale nucleare operaţionale,acoperind 1% din necesarul energetic mondial.

Prezentatorul TV: Am dori să ştim ce părere aveţi dumneavoastră despre folosirea acestui tip de energie.

Ion Ivănescu: Personal,pot spune că sunt de acord cu folosirea energiei nucleare.

Prezentatorul TV: De ce ?

Ion Ivănescu: Deoarece energia nucleară prezintă numeroase avantaje. În primul rând,aceasta este economică. O tonă de uraniuU-235 produce mai multă energie decât 12 milioane de barili de petrol. Este curată în timpul folosirii şi nu poluează atmosfera,dar nici nu ‘’sărăceşte ‘’ , ca să spunem aşa, planeta,ci utilizează surse inepuizabile de energie.

Prezentatorul TV: Aşa este ! În plus, mai putem spune că utilizarea acestei energii va asigura un bun procent din necesarul energetic al unei ţări,contribuind astfel la creşterea sănătoasă a economiei ţării respective, nu-i aşa,domnule Ivănescu ?

Ion Ivănescu: Da ! Aşa este. Totodată, ,spre deosebire de cărbune şi petrol, care poluează aerul, energia nucleară are un caracter poluant foarte redus şi perfect controlabil: nu degradează pământul, poluarea apei este neînsemnată, perfect controlabilă, iar degajarea de gaze radioactive în cursul funcţionării reactoarelor este reductibilă la nivele acceptabile prin tehnologia de reţinere folosită la toate reactoarele moderne. Chiar in acest moment suntem in discuţii cu privire la construirea unei centrale nucleare in Transilvania.Aceasta ar putea ajuta mult ,din toate punctele de vedere ,ţara noastră.

Prezentatorul TV: Domnule Ivănescu,vă mulţumim pentru informaţiile date. Aţi fost de un real ajutor pentru noi.

Ion Ivănescu: Şi eu ţin să vă mulţumesc pentru oportunitatea acordată de a prezenta telespectatorilor punctul meu de vedere !

Prezentatorul TV: Emisiunea noastră se încheie aici. Vă mulţumim că ne-aţi urmărit.Vă aşteptăm si mâine,tot la aceeaşi oră !



Bălaie Dora Rebeca

Clasa a XI-a D

Bibliografie: www.descopera.org/energia-nucleara-aplicatii-si-implicatii/

www.e-scoala.ro/fizica/energie.html

terraiii.ngo.ro/date/.../miturile\_energiei\_nucleare\_in\_romania.pdf